Thomas Konow

Thomas Konow (født 10. oktober 1796 i Bergen, død 10. oktober 1881 i ChristianiaThomas Konow  fra Norsk samfunnsvitenskapelig datatjeneste) var en norsk sjøoffiser og eidsvollsmann.
Liv og virke
Bakgrinn
Thomas Konow var sønn av kjøpmann Friedrich Ludwig Konow (1746–98) og Anna Hedevig Rieck, og bror av Wollert og August Konow.Thomas Konow fra Norsk biografisk leksikon
Politiker, yrke
Konow møtte med sine 17 år som den yngste representanten på Eidsvollsforsamlingen i 1814, hvor han representerte Søe Deffensionen.Thomas Konow fra Eidsvoll 1814 Han stemte med selvstendighetspartiet. Konow sto for en bevisst provokasjon – og «Drengestrek» – i presidentvalget 26. april. Da stemte han på bonden Elling Olsson Walbøe som president i Riksforsamlingen og Severin Løvenskiold som visepresident, noe som særlig opprørte unionistene. I 1814 bodde han i en lugar på orlogsbriggen Lolland eller i Fredriksvern.

Senere var han 4. representant til Stortinget i 1839–1841 og representerte da Jarlsberg og Laurviks Amt.

Etter 1814 gjorde Konow karriere i marinen og regnes som en pioner. Han deltok i organiseringen av marinen omtrent fra bunnen av. I 1821 ble han utnevnt til premierløytnant, senere til kapteinløytnant, kaptein, kommandørkaptein og i 1860 til kontreadmiral.

Konow var den lengst levende eidsvollsmann.Skilling-Magazin, nr. 5, 1879 Han bodde på dette tidspunkt i Christiania
og ble en del av 17. mai-feiringen i byen.

Konow er den første personen til å bli begravet på statens bekostning,og er gravlagt på Vår Frelsers gravlund i Oslo.

 Litteratur 
 Gro Stalsberg: Thomas Konow - sekondløytnant i en lugar på orlogsbriggen " Lolland", i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 257-260. ISBN 978-82-02-44564-5
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Utmerkelser 
Konow ble tildelt St. Olavs Orden i 1849 og Storkorset 20 år senere. I tillegg var han ridder av Dannebrogordenen og Sverdordenen.

 Referanser 

 Eksterne lenker 



Kategori:Eidsvollsmenn
Kategori:Stortingsrepresentanter 1839–1841
Kategori:Norske kontreadmiraler
Kategori:Storkors av St. Olavs Orden
Kategori:Riddere av Dannebrogordenen‎
Kategori:Sverdordenen
Kategori:Personer begravet på Vår Frelsers gravlund
Kategori:Personer fra Bergen kommune
Kategori:Artikler i sjøfart-prosjektet
Kategori:Begravelser på statens bekostning